Una semana dimpués, o 26 d'aviento de 1941, as tropas sovieticas trescruzaron o estreito de Kerch, y o 30 d'aviento facioron un desembarco en a localidat de Theodosia, en a retaguardia alemana. Nomás por una retirata a escape d'o estrito de Kerch, que en contra d'as ordenes de von Manstein fació a 46ª División de Infantería d'o cheneral Hans von Sponeck impedió estricallar o frent de l'este de Crimea, encara que a división perdió en a retirata a mayor parte d'o suyo equipe pesato. Istos feitos facioron que von Manstein albandonase os suyos ataques a Sebastopol, ninviando as suyas tropas a l'este t'afrontar a capeza de puent sovietica. Dica abril de 1942, en plegar a primavera, no s'estabilizó a situación.